Творчае сузор’е «Чарняначкі» (Маларыцкі раён) — Малорита. Малоритский район. Голас часу. Районная газета.\n13.10.2020 420 Pavel Svistunovich 0 Comment\nТворчае сузор’е «Чарняначкі» Ужо на працягу 33 гадоў ансамбль народнай песні “Чарняначка” Чарнянскага СДК (кіраўнік Вольга Дзягель), радуе сваіх прыхільнікаў самабытнасцю і разнастайным рэпертуарам. Яго ўдзельнікі знаходзяцца ў пошуку новых творчых iдэй, магчымасцей, iх мастацкага i сцэнiчнага ўвасаблення, адлюстравання ў сваёй дзейнасцi невычэрпнай крынiцы вобразаў народнай творчасцi. Ганаровае званне народнага ансамблю “Чарняначка” нададзена ў 1993 годзе. У верасні 2020 года калектыў яго пацвердзіў у чарговы раз.\nФота з архіву ансамбля народнай песні «Чарняначка» Чарнянскага СДК\nТворчая гісторыя “Чарняначкі” пачалася яшчэ ў 1987 годзе. Ансамбль быў створаны дзякуючы намаганням настаўніцы мясцовай школы Ульяны Піліпаўны Дзямянка, якая стаяла ля яго вытокаў.\nЛюбоў да народнай песні са-брала ў аматарскае аб’яднанне Ірыну Кветка, Тамару Сцепанюк, Марыю Страйчук, Марыю Міцюк. Да іх ахвотна далучыліся Ніна Філановіч, Марыя Кулічык, Таццяна Фёдараўна Дзягель. Не засталіся ўбаку Вера Пархамук і Людміла Янч. У гэтым жа годзе ў калектыў улілася і Вольга ДзягельЯна ўнесла новы струменьчык у творчасць ансамбля і з 2001г. яго ўзначаліла. Спачатку жанчыны спявалі для сябе, для душы, для настрою. Аднак з часам пашыраўся рэпертуар, расло майстэрства. “Чарняначка” пачала праводзіць канцэрты ў Чарнянскім СДК, пазней аб’-ехала з выступленнямі ўсе вёскі свайго калгаса, жыхары якіх цёпла прымалі самадзейных артыстаў. Старшыні калгаса імя Крупскай Анатолю Яснюку таксама падабалася выступленне “Чарняначкі”. Ён, як прыхільнік творчасці калектыву, дапамог набыць сцэнічныя касцюмы на сродкі калгаса. Былы дырэктар школы Мікалай Дзямянка таксама падтрымаў добрую ініцыятыву і, як аматар народнай песні, доўгі час быў адзіным спеваком сярод жанчын.\nЦяпер у калектыве 10 таленавітых спявачак. Гэта, акрамя Вольгі Дзягель, Раіса Астапук (акампаніятар), Алена Зяленіна, Галіна Ціхановіч, Яна Філановіч, Наталля Сычова, Крысціна Абрамук, Аксана Лойчыц, Таццяна Уладзіміраўна Дзягель і Людміла Астапук. Састаў калектыву па тых ці іншых прычынах змяняўся: адны ўдзельнікі пакідалі яго, іншыя ўліваліся. Нязменным заставаўся высокі ўзровень выканальніцкага майстэрства. Гэта дасягалася шматлікімі рэпетыцыямі, жаданнем радаваць сваіх гледачоў прыгожымі і кранальнымі песнямі. З першага саставу ў калектыве цяпер спявае толькі Вольга Дзягель. Самай маладой удзельніцай з’яўляецца вучаніца 11 класа Чарнянскай СШ Яна Філановіч.\n–Нездарма песню называюць гаючымі лекамі для душы, – гаворыць кіраўнік ансамбля Вольга Дзягель. – А калі гэта яшчэ і беларуская народная, то асалоду ад яе праслухоўвання атрымоўваем удвая большую. Перад сілай музыкі, удала падабраных слоў, якія пранікаюць у тваю душу, адступаюць любыя нягоды і на сэрцы становіцца лягчэй.\nГалоўная мэта дзейнасці “Чарняначкі” – далейшае развіццё выканальніцкага майстэрства, фарміраванне мастацкага густу шляхам вывучэння музычных твораў розных стыляў. У рэпертуары ансамбля цяпер – беларускія, рускія, украінскія, мясцовыя народныя песні і песні ў апрацоўках розных аўтараў, у тым ліку і аўтараў Брэстчыны. Рэпертуар пастаянна абнаўляецца і папаўняецца новымі цікавымі творамі. Пры калектыве дзейнічае вакальная група, трыа, дуэты. Выконваюць нумары таксама і асобныя салісты.\nПаколькі “Чарняначка” – калектыў жаночы, то, па словах Вольгі Васільеўны, гэта накладвае пэўны адбітак на рэпертуар. Творы для выканання ў асноўным падбіраюца лірычныя: аб жаночай долі, каханні. Ёсць таксама песні грамадзянскага гучання (аб Радзіме, родным краі), вясёлыя, жартоўныя. У апошні час вялікае значэнне калектыў надае творам духоўнага зместу, фальклорным праграмам, якія суправаджаюцца абрадавымі песнямі, фрагментамі рытуальных дзеянняў.\n“Чарняначка” не раз выступала на сцэнах Маларыты, Олтуша, Радзежа, Лукава, Арэхава, Дарапеевіч, Ланской, Гвозніцы, на Украіне. Купальская песня “Ой рана на Івана” ў выкананні калектыву гучыць у фільме “Забытые боги”, знятым на студыі “Масфільм” у 1990 годзе. З праграмай “Чарнянскія шчадроўкі” самадзейныя артысты выступалі на беларускім тэлебачанні ў перадачы “Запрашаем на вячоркі”, увайшлі ў дзясятку лепшых калектываў года. Чатыры перадачы Брэсцкага абласнога тэлебачання прысвячаліся калектыву “Чарняначкі” (1990, 1995, 1996, 1997гг.). Яе песні гучалі на абласным (1993г.) і рэспубліканскім (1996г.) радыё. “Чарняначка” таксама спявала на Міжнародным фестывалі беларускай песні ў Польшчы (1994г.). Пра гэты ансамбль народнай песні падаецца невялікая інфармацыя і ў энцыклапедыі “Беларускі фальклор”, якая выдадзена ў 2006 годзе.\n– Вольга Васільеўна, “Чарняначка” выступае ў прыгожых сцэнічных касцюмах. Адкуль яны ў вас?\n–Касцюмы выраблены маімі рукамі ў адным стылі, – гаворыць Вольга Дзягель. – У іх імкнула-ся ўвасобіць традыцыйныя элементы вышыўкі чарнянскага рэгіёна маларыцкага строю адзення… Мне яшчэ хацелася б дадаць, што у канцэртных праграмах ансамбля ў якасці акампанемента выкарыстоўваюцца шумавыя інструменты: барабан, бубен, бразготкі. Гэта дазваляе зрабіць выступленне больш каларытным, яркім і запамінальным.\nЦяпер ансамбль народнай песні “Чарняначка” – калектыў згуртаваны, зладжаны, мабільны, які па-ранейшаму радуе творчасцю прыхільнікаў і слухачоў. Дасягнуўшы пэўных поспехаў на творчым шляху, “Чарняначка” не спыняецца, імкнецца наперад, пастаянна ўдасканальвае сваё майстэрства. Дапамагае ансамблю ў гэтым творчасць, песні і талент.\n← Россиянин пытался провезти через госграницу в Малоритском районе оружие и более $50 тыс.\nНачался отопительный сезон (Малоритский район) →\nРесурс из отходов: разрабатываются новые подходы в переработке вторсырья


Пераказ Па дарозе да Дзвіны на беларускай мове | Кароткі змест\nПа дарозе да Дзвіны\nПрамінулі сядзібу. Паўз дарогу пайшлі кусты алешніку і хмызняку. За імі паўставаў пералесак. Ён быў невялікі. Кашлатыя сосны і стройныя бярозы стаялі купкамі.\nПрагалы між імі густа зараслі маладняком. Зараснікі поўніліся птушынымі галасамі.\nПералесак скончыўся, і вакол раскінуўся бязмежны прастор. Палеткі з зялёнымі лапінамі азіміны, з аксамітнымі лугавінамі то ўздымаліся хвалямі, то спаўзалі ў лагчыны. Віліся нізінамі зарослыя лазнякамі ручаі.\nНад усім гэтым высіўся неабдымны блакітны купал неба з рэдкімі аблачынкамі і ласкавым яркім сонцам.\nДзвіна была непадалёк. Яе засланялі пагоркі. За дубамі святлела рака. Была яна ў гэты час спакойная і велічная. Водная роўнядзь быццам застыла ў сонечных промнях. Лёгкія аблачынкі ў небе і само неба адбіваліся ў ёй.


У Берасьці прыпыненая галадоўка ўладальнікаў маршрутных таксі\n17 жнівень 2006, 22:06\nРадыё Свабода Удзельнікі галадоўкі ў Берасьці 17 жніўня прыпынілі акцыю пратэсту. Пра гэта паведаміла БелаПАН брэсцкая прадпрымальніца Любоў Лаўруковіч.\nПаводле яе слоў, гэта абумоўлена тым, што ў чацьвер удзельнікі галадоўкі здалі ў аблвыканкам усе неабходныя дакумэнты, якія 18 жніўня будуць накіраваны ў Мінск для разгляду. "Датуль, пакуль мы не даведаемся аб выніку, галадоўка прыпынена. Калі нас не вызваляць ад аплаты рахункаў за аўтамабілі, увезеныя да прыняцьця ўказа № 140, акцыя пратэсту будзе адноўлена. Для гэтага будзем прасіць мясцовыя ўлады выдзеліць нам памяшканьне. Мы настроены ісьці да канца. Па-першае, прад''яўленыя нам да аплаты рахункі незаконныя, па-другое, у нас няма магчымасьці аплаціць іх. Сумы складаюць ад 20 да 80 млн. рублёў. Яшчэ раз падкрэсьліваю, што наша акцыя не мае ніякай палітычнай падаплёкі. Гэта эканамічнае пытаньне, якое трэба вырашыць. Закон не мае зваротнай сілы", - заявіла Л.Лаўруковіч.\nБястэрміновая галадоўка пачалася ў Берасьці 5 ліпеня. Уладальнікі маршрутных таксі, члены іх сем''яў, вадзіцелі пратэстуюць супраць трактоўкі ўказу прэзыдэнта Беларусі № 140 ад 22 сакавіка 2004 года аб рэспубліканскім зборы за ўвоз у краіну транспартных сродкаў з камэрцыйнай мэтай, згодна з якой указ прымяняецца да аўтамабіляў, увезеных на тэрыторыю краіны да яго прыняцьця. Усяго ў акцыі пратэсту бралі ўдзел 15 чалавек: уладальнікі маршрутных таксі, члены іх сем''яў, вадзіцелі і індывідуальныя прадпрымальнікі, якія гандлююць на рынку Брэста. У падтрымку ўдзельнікаў галадоўкі было сабрана 120 подпісаў індывідуальных прадпрымальнікаў, якія гандлююць на рынках.\n2 жніўня ўдзельніца галадоўкі Любоў Разановіч зьвярнулася да прэзыдэнта краіны з адкрытым лістом, у якім прасіла "прадухіліць чалавечую трагедыю" і дапамагчы прадпрымальнікам. 8 жніўня ў стане сярэдняй ступені цяжкасьці ў выніку галаданьня і абязводжваньня арганізма Разановіч была дастаўлена ў Цэнтральную гарадзкую бальніцу Брэста, дзе была вымушана спыніць сухую галадоўку. 9 жніўня акцыю пратэсту завяршылі яшчэ пяць чалавек. Да 17 жніўня ў галадоўцы бралі ўдзел дзевяць чалавек.


Не так даўно створанае грамадскае аб'яднанне "Асацыяцыя свабодных беларускіх гісторыкаў". У групе дваццаць чалавек, у тым ліку звольненыя з Інстытута гісторыі Нацыянальнай Акадэмі навук і кафедр вну Ніна Студзінская, Генадзь Сагановіч, Андрэй Кіштымаў, Сяргей Тарасаў, Яўген Анішчанка, Ірына Кашталян. "Асацыяцыя" будзе імкнуцца супрацьстаяць адлучэнню гісторыкаў ад прафесійнай дзейнасці па вывучэнні мінулага Беларусі.\nЯкімі жа грахамі абцяжараныя гэтыя людзі перад плеядай ідэалагічных чыноўнікаў? Ідэалагічнымі, вядома. "Нам неабходна правесці канферэнцыю “Гісторыя ў ланцугах палітыкі", вобразна выказаўся Г.Сагановіч на паседжанні аргкамітэта. Каб палітычныя патрабаванні былі ланцугамі гісторыі, гэта ў XXI стагоддзі штосьці недарэчнае. Палітыкі не разбіраюцца ў гістарычных пытаннях: яны не трацяць гады жыцця на пошук архіўных матэрыялаў аб злачынствах манаршага двара або рэпрэсіях сталінізму над сотнямі тысяч беларусаў, сасланых на Варкуту і г. д. У развітых краінах палітыкі ідуць ўслед за гісторыкамі, грунтуючы свае ўяўленні на іх працах. Калі яны гэтага не робяць, тады ўтвараюцца апазіцыйныя плыні, якія раней або пазней усё роўна дасягнуць праўды.\nАле ўсе ідэалагічныя чыноўнікі забабонна глядзяць знізу ўверх на галоўнага палітыка, чакаючы, што не дай бог у яго вачах успыхне злавесны агонь, які зліжа з пасады за захаванне на інстытуце аб'ектыўнага працаўніка. Яны не памыляюцца, таму што ў нас дзейнічаюць тыя ж гістарычныя схемы, як у савецкі час. Адзіна, што замест слова "партыя" стаіць слова "адміністрацыя". Да 1917 года генерал-губернатар Мураўёў услаўляўся як пераможца польскага паўстання на беларускіх землях. У 1923 годзе у Беларусі выдадзены першы падручнік па гісторыі, у якіх Мураўёў уставаў як душыцель беларускай культуры, заўзяты праваахоўнік рускай ідэалогіі. І зараз у новых падручніках гісторыі, напісаных з "палітычных" пазіцый, Мураўёў злеплены па манархічнай мерцы - умелы арганізатар, цвярозы розум, пераможца паўстання.\nЯк не пісаць гісторыку аб разгромнай рэвізіі Віленскага музея старажытнасцяў, заснаванага ў 1855 годзе гісторыкам Я. Тышкевічам. Тады на загад Мураўёва вывезлі ў Маскву 3818 археалагічных помнікаў, 3948 партрэтаў, гравюр, бюстаў, 487 пячатак, 2097 прывілеяў і аўтографаў, 541 экзэмпляраў рукапісаў, 8110 нумізматычных помнікаў. Вывезлі ўсё, што паказвала на былую самастойнасць Беларусі і Літвы. У 1885 году пачалося перасяленне беларускіх сялян у сувязі з малазямеллем за Ўрал. За 15 гадоў Беларусь пакінула 100 тысяч сялянскага насельніцтва. У іншых краінах сочаць за лёсам 100-тысячнай дыяспары, але ў нас наадварот, толькі Ігар Кузняцоў напісаў аб іх даследаванне.\nУ 1937 года наркамам унутраных справаў на Беларусь Масква прызначыла Бермана. За год ягонага камісарства ў БССР было знішчана болей за 100 тысяч чалавек. Толькі гісторык, якому баліць душа за беларусаў, будзе аднавляць бясконцы спіс прозвішчаў. Але нашы ўладныя палітыкі не жадаюць думаць пра гэта. У іх савецкая лінія памяці аб мінулым - Сталін пакараў Бермана і Ежова, усё зрабіў для разгрому нацыстаў, а мільён чалавек беларускага насельніцтва трэба забыць, каб мінулае не мяшала думаць аб будучыні. У сваёй кнізе аб германскіх стратах у Беларусі ў 1941-1944 гадах незалежны гісторык Кузьма Казак высвятліў, што агульныя страты акупантаў складаюць 510 тысяч чалавек, але страты салдат вермахта каля 100 тысяч. Астатнія 310 тысяч прыходзіліся на італьянцаў, французаў, вугорцаў, харватаў і 90 тысяч страцілі паліцаі. Страты ад дзейнасці партызан, якія ваявалі супраць нацыстаў і камуністаў, склалі 40 тысяч акупантаў. Прызнацца, я не ведаў аб французах, вугорцах, харватах, і не ведаў аб 100-тысячных паліцейскіх фармаванняў. Безумоўна, такія даследаванні важныя.\nПоруч маста праз Свіслач зарадзіўся немалы раён, заняты ствараемай праваслаўнай акадэміяй, а вуліцу Нямігу перарэзае насыпаны мост, па якім і днём, і ўначы імчацца машыны. Побач, у нізіне, знаходзіцца станцыя метро і спартовы комплекс. І гэты мост, і станцыя метро "Няміга", вядомае згубай 53 маладых людзей, і маркотны спартовы будынак маюць свае карані на тэрыторыі былога мінскага замка. У 1950-я гады ўсемагутная ўлада з дапамогай экскаватара зраўнавала тысячагадовыя валы з зямлёй - "праводзіліся раскопкі". Добра, што гісторык Загарульскі напісаў манаграфію аб мінскіх раскопках, таму што нічога ад іх не засталося, акрамя макета ў музеі гісторыі. Зараз дазволена яшчэ раз раскапаць падмурак царквы і рэшткі хат, але шкада студэнтаў, якія працуюць сярод іржавшых труб і клеймаваных бэлек метро "Няміга".\nНа пляцы Волі пабудаваная новая Ратуша на цалкам пустым месцы - тут раслі ліпы, пад імі быў пясок, і ніякіх слядоў ад падмурка старой Ратушы не прысутнічала. Навошта яна тут -- аднаму богу зразумела. У яе ёсць падземны паверх, пакрыты ў цэнтры сквера празрыстым купалам. Можа, гэта каго-небудзь захапляе, але нічога не гаворыць аб гістарычнай каштоўнасці гэтай кампазіцыі. Да новай Ратушы падводзяць экскурсантаў, і яны фатаграфуюцца поруч гэтай абноўкі з гадзінамі на вежы. Верхні горад таксама падвергнуўся гэтак поўнай "рэстаўрацыі", што за фасадамі вулічных дамоў, на месцы былой забудовы, захоўваецца велізарная аўтастаянка машын, на якіх прыязджаюць да сабе ў офіс бізнэсмэны.\nДля “думання аб будучыне”\nУсе нашы перабудовы і "рэстаўрацыі" вядуць да таго, што архітэктура мінулых эпох знікае навечна. Гэта -- дэкаратыўныя латкі, так сказаць, у "старым стылю", пасаджаныя пасярэдзіне новага Мінска, Віцебска, Магілёва, Бреста, Пінска і дзясяткаў малых гарадоў. Выць хочацца гісторыку ад гэткай замены. Сёння ў Беларусі не засталося нічога, аб чым каштавала бы гаварыць. Даследнікаў, якія асвятляюць згадваныя факты ў беларускай гісторыі, палітікі не любяць, іх пазбаўляюць працы, не сцвярджаюць іхныя дысертацыі, для іх дзейнічае забарона на прафесію. Робіцца гэта дзеля савецкага "думання аб будучыні" бальшынёй народа. Свет сыходзіць наперад, а афіцыйная палітыка Беларусі ў дачыненні да гісторыі знаходзіцца на "лініі Сталіна".


28.12.2017 11:36 Інфармацыйная гадзіна\nМалы і сярэдні бізнес — найважнейшы складнік устойлівага развіцця эканомікі. Аб гэтым Прэзідэнт Беларусі Аляксандр Лукашэнка заявіў на сустрэчы з прадстаўнікамі дзелавых колаў, перадае БелТА.\n“Да тэмы развіцця прадпрымальніцтва мы звярталіся не раз. Аднак у такім шырокім фармаце сустракаемся ўпершыню. Сярод прысутных — прадстаўнікі ўлады, усіх сфер бізнесу — ад рамеснікаў да ўладальнікаў буйных прыватных кампаній. Аб’ядноўвае нас усіх адно — дакладнае разуменне таго, што малы і сярэдні бізнес — гэта найважнейшы складнік устойлівага развіцця эканомікі, а значыць, існавання дзяржавы”, — заявіў Аляксандр Лукашэнка.\nПрэзідэнт расказаў, што, праглядаючы раніцай СМІ і чытаючы агляды, убачыў нейкую крыўду з боку прадстаўнікоў пэўных палітызаваных структур, нібыта іх не запрасілі на сустрэчу. “Што тычыцца скаргаў гэтых спадароў, павінен сказаць, што ў нас сёння не палітычная нарада і палітычных кампаній пакуль няма. Праўда, праходзяць выбары ў мясцовыя Саветы — дык гэта трэба ісці туды і там, не крыўдзячыся, весці дыялог. А сёння я запрасіў сюды людзей, якія займаюцца справай і ўдзельнічаюць у палітыцы тады, калі ідуць палітычныя кампаніі. Таму крыўдзіцца не трэба, што тут не ўсіх паклікалі. Усіх паклікаць не маглі, а з тымі, хто крыўдзіцца, сустрэнемся на парламенцкіх, прэзідэнцкіх выбарах, таму што ў іх больш палітыкі, чым бізнесу”, — заўважыў кіраўнік дзяржавы.\nАляксандр Лукашэнка звярнуў увагу, што нікому не забараняецца ўдзельнічаць у палітыцы. “Я нават настойваю, каб бізнесмены ўдзельнічалі ў палітыцы. Але толькі вы помніце, каб потым не было крыўды: у палітыцы — іншыя законы і правілы. Пастарайцеся перабудавацца ў сваім жыцці з эканомікі на палітыку — і ўсё будзе нармальна. Ні ў якім разе не трэба змешваць гэтыя паняцці і блытаць іх”, — падкрэсліў ён.\nУ гэтым годзе прадстаўнікі дзяржаўных органаў і прадпрымальнікі па даручэнні прэзідэнта правялі маштабную работу па паляпшэнні бізнес-клімату і стымуляванні дзелавой актыўнасці. “Многія з прысутных у гэтай зале прынялі ў ёй самы актыўны ўдзел: выступалі з ініцыятывамі, абмяркоўвалі падрыхтаваныя дакументы, уносілі адпаведныя прапановы па іх дапрацоўцы”, — канстатаваў кіраўнік дзяржавы.\n“Сёння я хачу пачуць ад вас шчыры адказ на пытанне “Ці аптымальныя прынятыя меры?”. Каб мы ў новы год не ўвайшлі са старым багажом, які трэба было скінуць у гэтым годзе, — сказаў прэзідэнт. — Я гатовы вас пачуць. І калі мы нешта недапрацавалі і бачым гэта, мы павінны зрабіць гэтыя крокі. Палавінчатых рашэнняў быць не павінна, калі мы ведаем, куды ісці і як ісці. Я не прыхільнік гэтага. Зразумела, жыццё мяняецца. Мы нават у пачатку года не маглі гаварыць аб нейкіх там майнінгах, блокчэйнах і гэтай новай крыптавалюце. А ўжо сёння гэта становіцца рэальнасцю. Таму жыццё і, зразумела, нарматыўна-прававая база будуць мяняцца”.\nЁн заўважыў, што некаторыя дзеячы папракалі ўлады ў тым, што ў Беларусі дзелавому чалавеку немагчыма разгарнуцца. Маўляў, яго звязалі па руках і нагах. “Вы ведаеце, калі ішла размова да прыняцця гэтых нарматыўных прававых актаў, дэкрэтаў, указаў, я гэта чуў таксама. Скажу адкрыта: я ў гэта ніколі не верыў, нават тады, калі мы пайшлі на прыняцце гэтых нарматыўных прававых актаў. Самае галоўнае сведчанне таго, што ў нас можна і трэба працаваць прадпрымальнаму чалавеку, — гэта вы. Вы пачалі свой бізнес у тыя “немагчымыя” гады і адбыліся”, — звярнуў увагу кіраўнік дзяржавы.\nНа думку Аляксандра Лукашэнкі, сучасная моладзь думае, што бізнес — гэта лёгка: прыйшоў, зарэгістраваўся — і заўтра будзеш багатым. “Вы, калі ласка, ім падказвайце, што гэта бяссонныя ночы і самая цяжкая праца. Асабліва калі ўкладваеш свае грошы, калі ў цябе сваё і табе за гэта давядзецца адказваць. Таму нічога адразу не з’яўляецца. Ну, камусьці, можа, пашанцуе, аднаму з тысячы. Але многім трэба будзе працаваць, ім давядзецца не толькі праз цяжкасці прайсці, але і праз расчараванне, банкруцтва. Гэта цяжкая, няпростая праца, таму не трэба думаць, што прынялі рашэнне — і заўтра пойдуць у нас новыя бізнесмены. Лепш пачынаць з кімсьці, хто ўжо гэтым бізнесам займаўся і ў каго ёсць вопыт, — перакананы прэзідэнт. — Прысутныя тут паспяховыя бізнесмены і ваша работа — доказ таго, што бізнес у Беларусі адбыўся. І той, хто хоча працаваць, можа працаваць”.\nКіраўнік дзяржавы канстатаваў, што некаторыя краіны трацілі дзесяцігоддзі на тое, каб адвучыць розных дзялкоў вырашаць праблемы з дапамогай хабару і бандыцкіх разборак. “Мы гэтага не дапусцілі. І гэтага ў Беларусі ніколі не будзе”, — падкрэсліў ён. Аляксандр Лукашэнка расказаў, што яшчэ ў пачатку прэзідэнцтва яму давялося разбірацца з дзейнасцю арганізаваных злачынных груповак. “Мы гэтае пытанне вырашылі за месяц, іх не стала”, — заявіў беларускі лідар.\n“Гэта вялікая работа. Атрымалі нядрэнны вынік. У рэйтынгу дзелавой актыўнасці Беларусь з другой сотні дзяржаў перамясцілася на 38-е месца, — адзначыў кіраўнік дзяржавы. — Прагрэс быў відавочны. Але з таго часу мінула 8 гадоў. Цяпер узнікла аб’ектыўная неабходнасць рабіць далейшыя, ужо не паслядоўныя, а рашучыя крокі, каб не адстаць ад тых трэндаў, якія сёння прапануюць сусветная эканоміка і развіццё глабальнага грамадства”.\nУ той жа час і з боку бізнесу павінна быць сумленная гульня, падкрэсліў прэзідэнт. “Ініцыятыўнасць, прыстойнасць, празрыстасць і максімальная адказнасць перад сваімі работнікамі і грамадствам павінны стаць асновай вашай дзейнасці. Усё гэта прадугледжвае рашучую адмову ад якіх-небудзь шэрых схем. Лічу, што крымінальныя справы, калі на адной лаве падсудных аказваюцца чыноўнікі і бізнесмены, кідаюць цень як на ўладу, так і на дзелавую грамадскасць. Злачынная дзейнасць — гэта ганьба, яе трэба строга спыняць! Спадзяюся, у гэтым мы аднадумцы. Інакш нам з вамі проста не па дарозе”, — падкрэсліў Аляксандр Лукашэнка.\nНа сустрэчы з прадстаўнікамі дзелавых колаў Аляксандр Лукашэнка паведаміў, што падпісаў дэкрэт “Аб развіцці лічбавай эканомікі”.\n“Другая мэта дэкрэта — інвестыцыі ў будучыню. Гэта IT-кадры і адукацыя. Трэцяя — укараненне найноўшых фінансавых інструментаў і тэхналогій. Вядучыя эканомікі свету яшчэ толькі прыглядаюцца да гэтай новай з’явы. Беларусь становіцца фактычна першай у свеце дзяржавай, якая адкрывае шырокія магчымасці для выкарыстання тэхналогіі блокчэйн. У нас ёсць усе шансы стаць рэгіянальным цэнтрам кампетэнцый у гэтай галіне”, — заявіў Аляксандр Лукашэнка.\nКіраўнік дзяржавы адзначыў, што ён падтрымаў усе прапановы прадпрымальнікаў, якія складаныя тэмы яны ні закраналі б. “Ёсць у нас прагрэсіўныя людзі, якія падумалі ўжо, як гэтым займацца. Я падумаў так: у нас сёння гэтага няма, калі нешта будзе добрае — у плюс, калі будзе ў мінус — я ведаю, з каго патрабаваць”, — сказаў ён.\nБольш за тое, заўважыў прэзідэнт, з прыняццем дэкрэта ў Беларусі не толькі будуць створаны ўмовы для развіцця IT-сферы, але і набыты ўнікальныя канкурэнтныя перавагі для прыцягнення тэхналогій, капіталаў і, галоўнае, разумных і таленавітых людзей з усяго свету.\n“Гэты дэкрэт разам з пакетам прынятых рашэнняў для бізнесу павінен даць Беларусі магчымасць стаць на шлях апераджальнага развіцця”, — падкрэсліў Аляксандр Лукашэнка.\nУ Беларусі больш няма ніякіх перашкод для прадпрымальніцкай дзейнасці, адзначыў таксама прэзідэнт.\nКіраўнік дзяржавы падрабязна спыніўся на тэме развіцця гандлю і паслуг у вёсцы і павышэння самазанятасці грамадзян. Ён выказаў заклапочанасць тым, што малы і сярэдні бізнес сёння сканцэнтраваўся ў асноўным у сталіцы і іншых вялікіх гарадах. “Калі гэта сфера паслуг, то яшчэ зразумела. Дзе больш людзей — там і гандаль, і іншы сэрвіс, — прадоўжыў прэзідэнт. — Але калі гаварыць пра вытворчасць, то яе лепш ствараць на перыферыі, дзе недарагая рабочая сіла, свабодная зямля, блізка рэсурсы. Акрамя таго, там дзейнічае рэжым прэферэнцый, уключаючы льготы па падатках, мытных пошлінах, паслабленні пры экспартным гандлі”.\nНа думку кіраўніка дзяржавы, не ўсё адназначна і ў невытворчай сферы. Апошнія гады назіраецца скарачэнне магазінаў у сельскіх населеных пунктах. Толькі з 2012 па 2015 год колькасць гандлёвых аб’ектаў зменшылася на 10 працэнтаў. Нізкая наведвальнасць аб’ектаў бытавога абслугоўвання і грамадскага харчавання робіць іх работу не толькі нерэнтабельнай, але і неапраўданай з эканамічнага пункту гледжання. У выніку там, дзе некалькі гадоў назад былі нармальна працуючыя магазіны, рэстараны або атэлье, сёння засталіся пустыя будынкі.\n“Мы абавязаны больш сур’ёзна падумаць аб вяскоўцах і якасці іх жыцця”, — падкрэсліў прэзідэнт. Тым, хто жыве ў аграгарадках, гарантаваны цвёрдыя сацыяльныя стандарты, але гэта толькі мінімум. Сучасныя людзі маюць патрэбу ў якасным рамонце дамоў, бытавой тэхнікі, у стрыжцы, у шыцці адзення, у многім іншым. “Малы бізнес здольны гэта зрабіць, але павінны быць адпаведныя ўмовы і даступныя цэны на паслугі ў сельскай мясцовасці”, — упэўнены Аляксандр Лукашэнка.\nВа ўказе аб развіцці гандлю, грамадскага харчавання і бытавога абслугоўвання прадугледжана ўсё магчымае для змяншэння затрат сельскіх прадпрымальнікаў. Няма падатку на дабаўленую вартасць, а гэта прыкладна пятая частка цаны. Падатак на прыбытак — усяго 6 працэнтаў — у тры разы ніжэйшы за агульную стаўку. Падаткі на зямлю і нерухомую маёмасць наогул не спаганяюцца.\n“Вызначаць канкрэтныя тэрыторыі з такім ільготным рэжымам будуць абласныя Саветы дэпутатаў, гэта значыць, на месцах. Тут патрэбны разумны падыход. Каб не атрымалася так: межы Мінска або абласнога цэнтра перасек, а там — падатковы рай. Не для таго прыняты такія значныя паслабленні, — сказаў Аляксандр Лукашэнка. — Дарэчы, калі ў аддаленых раёнах імі скарыстаецца замежны бізнес, напрыклад, з прыгранічных Браншчыны, Смаленшчыны, літоўскіх або ўкраінскіх рэгіёнаў, то гэта толькі плюс. Важна захаваць вёску і даць ёй новае жыццё”.\nПрэзідэнт хацеў бы пачуць ад удзельнікаў сустрэчы, што яшчэ, акрамя выдадзенага ўказа, трэба, каб прадпрымальнік актыўней ішоў у малыя гарады і сельскую мясцовасць. “Пры гэтым, можа, не трэба чалавеку адразу рэгістравацца ў якасці індывідуальнага прадпрымальніка, браць на сябе сур’ёзныя абавязацельствы. Цалкам верагодна, што спачатку дастаткова папрацаваць проста так, на сябе, паглядзець, ці будуць карыстацца попытам яго паслугі. Для гэтага выдадзены ўказ аб рэгуляванні дзейнасці фізічных асоб”, — адзначыў кіраўнік дзяржавы.\nПры гэтым Аляксандр Лукашэнка запатрабаваў ад кантралюючых органаў і мясцовай улады не абмяжоўваць ініцыятыву людзей, дапамагаць і аказваць належнае садзейнічанне прадстаўнікам бізнесу.\n“Калі чалавек хоча штосьці рабіць, не перашкаджайце яму, а дапамажыце. Калі ён чагосьці не ведае, растлумачце. Толькі такім стаўленнем мы зможам забяспечыць максімальную самазанятасць людзей”, — падкрэсліў кіраўнік дзяржавы.\nПрэзідэнт звярнуў увагу на тое, што з улікам запытаў насельніцтва павялічаны пералік відаў дзейнасці, якая не адносіцца да прадпрымальніцкай. Тым, хто гэтым займаецца, дастаткова раз у квартал унесці невялікую суму і накіраваць пісьмо ў падатковую інспекцыю.\n“Галоўнае — не абмяжоўваць ініцыятыву людзей. Хоча чалавек булачкі пячы і прадаваць — няхай займаецца, калі попыт на выпечку ёсць”, — прадоўжыў кіраўнік дзяржавы. Паводле яго слоў, спажывец сам павінен вырашаць, падстрыгчыся яму ў дарагім салоне або ў 2—3 разы танней у цырульні дома. Кожны ў залежнасці ад сваіх даходаў вызначыць, якімі паслугамі яму карыстацца.\n“Маё патрабаванне да службовых асоб усіх узроўняў — ад старшыні сельскага Савета да міністра: выконвайце не толькі літару, але і дух прынятых рашэнняў. Усё ў законах не прапішаш, — сказаў прэзідэнт. — Кожны кіраўнік, які прадстаўляе дзяржаўную ўладу, пры ажыццяўленні кантактаў з бізнесам павінен кіравацца адзінай формулай. Калі закон дае магчымасць дапамагчы — дапамажы! Калі закон не дае магчымасці дапамагчы — не перашкаджай! Калі закон патрабуе ўмяшацца — дзейнічай”.\nПрэзідэнт падкрэсліў, што ўсе прынятыя рашэнні ў частцы лібералізацыі ўмоў для вядзення бізнесу неабходна рэалізаваць у максімальна кароткія тэрміны. “А нам вельмі важна выпрацаваць сістэму кантролю выканання нарматыўна-прававых актаў”, — сказаў ён. Адпаведныя даручэнні дадзены кіраўніцтву Адміністрацыі прэзідэнта і Камітэта дзяржкантролю. “Калі патрэбны нейкія падзаконныя акты, іх трэба прыняць. І не трэба расцягваць на першую палову наступнага года. Трэба зрабіць гэта хутчэй”, — заявіў кіраўнік дзяржавы.\nПаводле слоў прэзідэнта, выдадзеныя новыя дакументы заклалі аснову для перагляду заканадаўства ва ўсіх сферах, звязаных з ажыццяўленнем прадпрымальніцтва. “Усю работу неабходна поўнасцю завяршыць на працягу 2018 года. Але спачатку органы ўлады павінны забяспечыць належнае інфармаванне людзей аб новых умовах работы, — даручыў беларускі лідар. — І вас прашу падключыцца да гэтай работы. Выкарыстоўвайце ўсе даступныя спосабы камунікацыі, праводзьце сустрэчы з людзьмі, нагружайце СМІ і не забывайце пра патэнцыял інтэрнэту. Растлумачце кожную літару новых рашэнняў”.\n“Прадстаўнікі бізнесу павінны разумець: у нас адна эканоміка, задачы, якія ставяцца ўраду, адносяцца і да вас”, — падкрэсліў прэзідэнт.\nАляксандр Лукашэнка звярнуў увагу і на тое, што органы ўлады практычна не ўмешваюцца ў цэнаўтварэнне. “Таму, калі прыбытку для развіцця хапае, не завышайце, трымайце нармальныя цэны, — сказаў кіраўнік дзяржавы. — Майце на ўвазе, Міністэрства антыманапольнага рэгулявання і гандлю я не адмяняў, я ўзмацніў гэтае міністэрства. І кантраляваць, назіраць за цэнаўтварэннем (і Камітэт дзяржкантролю), не ўмешваючыся ў вашу дзейнасць, яно будзе заўсёды”.\n“Апірайцеся на гэтыя тры простыя правілы, і вы заўсёды будзеце мець у асобе дзяржавы надзейнага партнёра і памочніка. Гэта я вам гарантую”, — падкрэсліў Аляксандр Лукашэнка.\nЁн таксама разлічвае, што прынятыя рашэнні прывядуць да павышэння актыўнасці ў ІТ-сферы. “Прычым важна, каб і капіталы, і людзі, і тэхналогіі працавалі для ўсёй краіны”, — сказаў кіраўнік дзяржавы.\nАляксандр ЛукашэнкабізнесПрэзідэнт Беларусіэканоміка


“Калінкавіцкія навіны” апраўдваюцца » Афіцыйны сайт Беларускай Хрысціянскай Дэмакратыі (БХД)\nГалоўная старонка » Навіны » Грамадства » “Калінкавіцкія навіны” апраўдваюцца\n“Калінкавіцкія навіны” апраўдваюцца\n02.11.2010, 20:58 | Навіны » Грамадства\nАртыкул пра піяр раённай газетай Лукашэнкі і “чорны піяр” Рымашэўскага надрукаваў і незалежны гомельскі сайт odsgomel.org. І тады Аляксандр Века, аўтар артыкула ў газеце “Калінкавіцкія навіны”, відаць, палічыў патрэбным “запярэчыць аўтарам інфармацыі на сайце odsgomel.org у тым, што раённая газета “адкрыта падтрымлівае збор подпісаў толькі за аднаго прэтэндэнта - Аляксандра Лукашэнку”. “У згаданым вышэй артыкуле я называў імя Віталя Рымашэўскага, які прапаноўваўся кандыдатам у Прэзідэнты”, - апраўдваецца аўтар артыкулу.\nНазываць называў, але як? “Невядомы мне, прынамсі, я больш чым упэўнены, што гэты малады чалавек дакладна таксама невядомы і большасці калінкавічан”, - так ахарактэрызаваў ён Рымашэўскага, а цяпер гэтым жа прозвішчам вырашыў апраўдацца, маўляў, я і пра яго пісаў.\nІ каб ужо канчаткова пераканаць чытачоў у сваёй аб'ектыўнасці, А.Века ўзгадаў пра тое, што, аказваецца, у райцэнтры збіралі подпісы і за Уладзіміра Някляева, нават даў слова сябру ініцыятыўнай групы прэтэндэнта на прэзідэнцкі пост.